# Senta Aulaia (Perigòrd)

Santa Aulaia (prononciacion [ʂɛ̃$^n$tɔw’lajɒ]) o Senta Eulàlia (en francés: Saint-Aulaye) es una anciana comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.
Dempuei lo 1er de genier de 2016 la comuna s'es regropada emb Pueimangor per formar la comuna novela de Senta Aulaia e Pueimangor.

## Geografia
### Perimètre dau territòri

Aquò's la situacion en 2015, abans las diferentas fusions de comunas.
Comunas confrontantas de Sent Aulaia :
| Les Essards (Charanta), Chanaur | Bona (Charanta) | Sent Privat daus Prats |
| Pueimangor | | Sent Vincenç de Jaumostier |
| La Ròcha Chalés | | Servenchas |

## Toponimia

La prononciacion es [ʂɛ̃$^n$tɔw’lajɒ]. Chantal Tané e Tristan Hordé tròban qu'una sola fòrma anciana, fòrtament latinizada : Bastida de Sancta Eulalia. Mas los exemples daus autres cas semblables fan pensar que lo nom deviá èsser pauc diferent dau nom actuau (cf. Senta Eulàlia (Gironda), qu'es atestada Sancte-Eulaye-in Baresio, en 1273-1289, e Sancte Euladie-Embares, en 1311; la diferéncia es la prononciacion de la finala de senta, en [-ə], que fai que la comuna girondina podiá gardar lo E- iniciau d' Eula(d)ia). La senta onorada dins lo nom de la comuna es Senta Aulària de Barcelona, en latin Sancta Eulalia, martirizada a Barcelona en 304.
L'aferèsi, supression de la vocala iniciala dau segond mot, E- d' Eulalia, remplaçada per la vocala finala dau prumier, -a de Senta (Dauzat parla d'elision), dona, en partent d' Eulàlia, Aulàlia. Per la seguda, i a pas de certitud. Çò pus probable seriá : Aulàlia (o puslèu Aulalha, per palatalizacion) > Aulàdia (dissimilacion) > Aulaia. La question es de saber se i a pas agut d'estapa intermediària abans Aulàdia; un òrdre Aulàlia > Aulària (autra dissimilacion; la fòrma es plan espanduda en occitan, coma estapa o coma resultat finau) > Aulàdia > Aulaia, es pas impossible. Autra possibilitat : Aulàlia > Aulària > Aulaia. En tot cas, una fòrma coma Eulàlia o Aulàlia seriá artificiala : la finala -lia dona obligatòriament -lha (cf. latin filia > filha).
Veire tanben Senta Aulària.

## Istòria

Sieti de chastelaniá en 1789, emb 3 parròfias (o partidas) dependentas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | decembre de 2015 | Yannick Lagrenaudie | PS | Capdau d'escòla, cònsol de Senta Aulaia e Pueimangor (2016-2026) |
| març de 1989 | 2008 | Pierre-Claude Laviale | UDF | Conselhièr general (1976-2001) |
| març de 1971 | 1989 | Rémy Robin | PS | |
| | 1971 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna era chapluec dau canton de Senta Aulaia; es aura dau canton de Montpaun e Menestairòu.

## Demografia

modificar « persona »  v · d · m 
Evolucion demografica Populacion comunala actuala (2013): 1361, totala: 1388 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 130 | 1 064 | 1 235 | 1 400 | 1 437 | 1 440 | 1 397 | 1 480 | 1 518 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 519 | 1 524 | 1 532 | 1 451 | 1 481 | 1 518 | 1 510 | 1 464 | 1 531 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 525 | 1 610 | 1 634 | 1 399 | 1 435 | 1 443 | 1 211 | 1 248 | 1 352 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 356 | 1 379 | 1 398 | 1 524 | 1 531 | 1 399 | 1 364 | 1 359 | 1 354 1 379 |
| 2009 | 2010 |
| 1 360 1 385 | 1 360 1 383 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 3 https://web.archive.org/web/20120611151536/http://communes-oc.cg24.fr/cantons/st-aulaye/SAINT-AULAYE.htm
* ↑ Sant Olayo o Sant Olaye (segon Tortolon https://archive.org/stream/tudesurlalimite00bringoog#page/n38/mode/1up)
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 303
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 285
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586, a St-Araille
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 296, per Sentralha (Òut e Garona)
* ↑ Série B - Cours et juridictions. Archives départementales de la Charente.
* Portau de Perigòrd